stanford-oval/wikipedia huggingface dataset:
Maxim-Gorki-Theater

Maxim-Gorki-Theater
Maxim-Gorki-Theater on Berliinissä toimiva teatteri. Se sijaitsee Dorotheenstadtin alueella aivan kaupungin keskustassa, Neue Wachen ja pienen kastanjapuistikon takana. Se on 440-paikkaisena pienin Berliinin valtionteattereista.
Karl Friedrich Schinkelin suunnittelema teatterirakennus valmistui vuosina 1825–1827. Se tehtiin alkujaan vuonna 1791 perustetun maineikkaan Berliinin lauluakatemian konserttitaloksi. Rakennus on siten myös Berliinin vanhin konserttitalo. Aloitteen rakentamiseen teki lauluakatemian tuolloinen johtaja Carl Friedrich Zelter. Lauluakatemian talossa järjestettiin muun muassa Johann Sebastian Bachin Matteus-passion kuuluisa uusi ensiesitys vuonna 1829, ja siellä on pidetty myös monia merkittäviä kulttuuritapahtumia. Salissa ovat esiintyneet monet tunnetut säveltäjät ja muusikot. Myös Jean Sibelius johti siellä omien teostensa konsertteja. Vuoden 1848 vallankumouksen aikana Preussin perustuslakiasäätävä kansalliskokous piti istuntojaan talossa.
Konserttitalo vaurioitui toisessa maailmansodassa mutta kunnostettiin pian. Vuodesta 1947 se toimi viereen perustetun Neuvostoliiton kulttuurikeskuksen (nyk. Palais am Festungsgraben) näyttämönä. Vuonna 1952 teatteri nimettiin neuvostoliittolaisen näytelmäkirjailijan Maksim Gorkin mukaan.
Nykyään Maxim-Gorki-Theater on erikoistunut nykykirjailijoiden näytelmiin. Gorkin näytelmiä ei enää esitetä.
Aiheesta muualla

Kuvia tai muita tiedostoja aiheesta Maxim-Gorki-Theater Wikimedia Commonsissa
Teatterin kotisivu (saksaksi)
Mawsonin etelänaparetki 1912

Mawsonin päätukikohta Etelämantereella.
Mawsonin etelänaparetki 1912 oli australialaisten tiedemiemiesten tutkimusmatka Etelämantereelle. Adélienrannikolle suunnattua retkikuntaa johti australialainen geologi Douglas Mawson.
Aurora-laiva jätti retkikunnalle Etelämentereen rannikolle tarvikkeita kahteen paikkaan, joihin pienet mökit tutkimusasemiksi. Mawsonin asemassa raivosivat kovat lumimyrskyt; niinpä paikka saikin miesten suussa kutsumanimen ”Lumimyrskyn koti”. Tutkimusasemilla oli ajoittain pulaa ruoasta, mutta ympäristöön tehtiin rekiretkiä tarkoituksena kartoittaa aluetta ja tehdä geologisia tutkimuksia. Eräällä retkellä Belgrave Ninnis kuoli pudottuaan rekensä kanssa jääreikoon. Reessä oli suurin osa tarvikkeista, niin satojen kilometrien mittainen paluu oli Mawsonille ja Xavier Mertzille vaikea. Miehet joutuivat syömään koiransa. Mertz kuoli matkalla, ja Mawson onnistui vaivoin palaamaan tukikohtaan.
Retkikunnan alku > Retkelle lähtö

Australialainen geologi Douglas Mawson päätti lähteä tutkimaan Australian pituuspiireillä olevan osan Etelämantereesta, Adélienrannikon. Mawson sai mukaansa 36 nuorta tiedemiestä, jotka lähtivät purjehtimaan Etelämantereelle 1911 Aurora-nimisellä hylkeenpyyntilaivalla. Mawson perusti kaksi pientä tutkimusasemaa. Suurempi asema perustettiin Adélienmaahan pieneen Commonwealthinlahden Cape Denisoniin. Sinne jäi 17 miestä Mawsonin lisäksi. Läntiselle asemalle Shackletonin lauttajäälle Kuningatar Maryn maan lähelle Cape Filchnerin ja Cape Hordernin väliin 96 itäiselle pituuspiirille jäivät Frank Wildin johtamat kahdeksan miestä. Läntistä asemaa perustettaessa neljässä päivässä hinattiin 36 tonnia tavaraa köysirataa pitkin 30 m korkealle jäälle.
Retkikunnan alku > Lumimyrskyn koti

Adélienrannikko on maailman myrskyisimpiä alueita. Pääaseman alueella raivosivat suurimman osan ajasta ankarat lumimyrskyt, joiden syynä oli kylmän napajäätikön yllä olevan ilman laskeutuminen alaspäin merten yllä vaelteleviin matalapaineisiin. Tuulen nopeus oli keskimäärin 80 km/h, mutta se saattoi olla 200 km/h. Tyyniä päiviä oli alle 12 vuodessa. Tästä syystä tavaroiden siirtäminen maihin ja radiomastojen pystytys olivat vaikeita tehtäviä. Tuuli saattoi kuljettaa raskaan arkun mukanaan, eikä myrskyssä voinut kulkea ilman jäähakkua. Näkyvyys saattoi olla alle 20 metriä. Ulos mentiin vain pakon edessä. Välttämättömiä ulkotöitä olivat talvellakin sääaseman tietojen luku. Myrskyssä oli helppo eksyä, kun kävi lukemassa majan ulkopuolella olevia säämittareita. Sisällä majassa lämpötila oli alle +7 °C. Miehet koettivat elää asemalla vapaa-aikoinaan normaalia elämää.
Ennen talven tuloa Mawson kulki 5,5 km päähän etelään ja huomasi sisämaan rannikkoa tuulisemmaksi. Myöhemmin keväällä miehet kaivoivat jäähän kolmelle miehelle sopivan asuinluolan, ”Aladdinin luolan”, ja asuivatkin osan ajasta siellä. Majaa kutsuttiin ”Aladdinin luolaksi” kimaltelevista lumikiteistä. Ulkomaailmaan oli yhteys hengitysaukon ja roskien heittoreiän läpi.
Etelämantereen keskikesän aikoina tehtiin monia retkiä jopa satojen kilometrien päähän asemasta. Pääaseman miehet jakautuivat kuuteen kolmimiehiseen osastoon, kullakin oma tutkimusalueensa. Eräs retkikunnista kävi 150 kilometrin päässä magneettisesta etelänavasta. Läntiseltä asemalta tehdyissä retkissä mentiin muun muassa Keisari Vilhelm II:n maahan.
Kohtalokas rekiretki > Onnettomuus ja lähtö paluumatkalle

Mawson, sveitsiläinen lääkäri Xavier Mertz ja englantilainen luutnantti Belgrave Ninnis lähtivät 10. marraskuuta itään ja kulkivat satojen kilometrien päähän pääasemasta. Ninnis oli matkalla pudonnut lumen kattamaan railoon, mutta hänet saatiin pelastettua. Koirat ja reet putoilivat useasti lumen peittämiin railoihin, mutta jäivät köysistä kiinni. Hieman ennen suunnilteltua kääntymistä takaisin tukikohtaan sattui 14. joulukuuta paha onnettomuus. Mertz hiihti edellä, ja Mawson ja Ninnis tulivat perässä. Ilma oli tuona päivänä leuto, ja miehet hyvällä tuulella. Mertz lauleli edellä hiihtäessään ylioppilaslauluja tapansa mukaan, mutta sitten Mertz nosti suksisauvansa pystyyn uhkaavien halkeamien merkiksi.
Mawson kulki halkeaman poikki viistoon lumisillan yli ja huusi varoitushuudon Ninnisille, joka käänsi rekensä kulkemaan kohtisuoraan halkeaman yli, turvallisemmalla tavoin. Äkkiä Mertz tuijotti kauhuissaan taaksepäin Ninnisin suuntaan, ja Mawson huomasi Ninnisin hävinneen. Mertz ja Mawson juoksivat railon reunalle ja näkivät vain 45 metrin syvyydessä kielekkeellä olleen vaikeroivan rekikoiran. Sen alla oli vain pimeyttä. Mertz ja Mawson huhuilivat railoon useiden tuntien ajan, mutta eivät saaneet vastausta. Ninnis oli pudonnut syvälle ja luultavasti kuollut heti.
Miesten ennakkoarvion mukaan edellä kulkeva reki putoaisi todennäköisemmin railoon kuin takana oleva. Siksi takana kulkevassa Ninnisin reessä oli suurin osa tarvikkeista, kun tavarat oli siirretty kolmesta reestä kahteen. Pudonneessa, vahvimpien koirien vetämässä reessä oli perempi teltta ja kahden viikon ruoka miehille. Heille oli jäänyt kahden miehen 10 päivän ruokavarat, mutta ei mitään koirille, ja matkaa takaisin oli 500 kilometriä. Mawson ja Mertz päättivät palata takaisin. Nälkäisille koirille syötettiin lapikkaat ja nahkasuikaleita. Miehet päättivät palata maareittiä, ei merireittiä pitkin. Tämä sen takia, että laskeutuminen jäätikköä pitkin merelle olisi ollut hidasta ja vaarallista, vaikka meren lähellä olisi ollut mahdollista pyydystää hylkeitä. Miehet joutuivat 16. joulukuuta tappamaan ensimmäisen ja heikoimman koiran ravinnoksi. Loput viisi koiraa tapettiin seuraavien 10 päivän aikana. Joulupäivänä miehillä oli 250 kilometriä matkaa tukikohtaan, ja he etenivät suurin piirtein 10 kilometrin päivävauhtia.
Kohtalokas rekiretki > Mertzin kuolema ja Mawsonin paluu

Miehet nälkiintyivät pahoin ja kärsivät muun muassa A-vitamiinin liikasaannista. Koiran maksassa on paljon A-vitamiinia, joka on myrkyllistä suurina määrinä, sillä se ei poistu nopeasti elimistöstä. A-vitamiini oli vielä rikastunut toisiin koiriin, kun niille oli syötetty tapettujen koirien lihaa. Luultavasti A-vitamiinin yliannostuksen takia Mertz muuttui sairaaksi ja sekavaksi. Hänen kuntonsa heikkeni tammikuun alussa, ja 6. päivänä hän joutui Mawsonin vedettäväksi. Seuraavana päivänä hän kuoli. Mertzin kuoleman jälkeen Mawsonilta irtosi jalkapohjoista orvaskesi, sormet märkivät ja sieraimet olivat tulehtuneet. Mawson oli jo luovuttamassa, kun hän jo kerran kiivettyään ulos jäi uudestaan reen vetokäyden varaan roikkumaan railon ylle. Hän pystyi kuitenkin vielä kokoamaan voimansa ja kiipeämään ylös. Mawson teki nyt köysitikkaat, jotka kytki rekeen. Tämän avulla Mawson selvisi helpommalla myöhemmistä railoon putoamisista.
Lukemattomien tuskallisten ja ankarien ponnistelujen jälkeen Mawson onnistui palaamaan takaisin tukikohtaan. Aseman läheltä Mawson löysi 29. joulukuuta häntä etsimään lähetettyjen miesten jättämän ruokavaraston. Etsintäretki oli eräässä vaiheessa käynyt kahdeksan kilometrin päässä Mawsonista. Silti Mawsonilla oli vielä vaikea 37 km matka asemalle. Etsijät olivat jättäneet tarvikkeiden sekaan viestin, jossa sanottiin Auroran tulleen talvimajan edustalle. Mawson pääsi ponnistellen jäätikön yli asemasta vain kahdeksan kilometrin päässä olleeseen jääluolaan, jossa oli muun muassa Aurorasta tuodut ananas ja kolme appelsiinia. Oli lähes ihme, että Mawson pääsi hengissä takaisin.
Aurora oli lähtenyt ennen jäätymistään pelastamaan Wildin johtamaa läntistä retkikunnan osaa. Nämä kahdeksan miestä saatiinkin poimittua laivaan. Mawson joutui viettämään pitkän ajan tutkimusasemalla, koska Aurora ei myrskyn takia päässyt miehistöä noutamaan, ja asemalle jääneet joutuivat talvehtimaan asemalla. Talvi oli jälleen myrskyisä, mutta nyt heillä oli paljon Auroran jättämiä tarvikkeita. Aurora palasi 12. joulukuuta, ja retkikunta pääsi kotimatkalle.
Aiheesta muualla

Wikimedia Commonsissa on kuvia tai muita tiedostoja aiheesta .
The Home of the Blizzard by Sir Douglas Mawson
Mawsonin retkikunnan jäsen etenee tuulta vastaan käyttäen jäähakkua apuna.
Viimeinen valokuva, joka otettiin itään lähtevästä Mawsonin, Ninnisin ja Mertzin partiosta.
Itään päin kulkeneen partion reitti.
Mongolilaiset kielet

Mongolialaisten kielten puhuma-alat.
Mongolilaiset kielet on kolmentoista pääasiassa Keski-Aasiassa puhuttavan kielen muodostama kielikunta. Jotkut tutkijat ovat yhdistäneet mongolilaiset kielet turkkilaisten kielten ja tunguusikielten kanssa altailaiseksi kielikunnaksi, mutta nykyään kielikuntien välillä ei yleensä katsota olevan geneettistä yhteyttä, vaikka eri kielikuntien kielet typologisesti muistuttavatkin toisiaan. Mongolisia kieliä tutkiva kielitieteen ala on mongolistiikka.
Kielten historia

Mongolilaiskielten kehityksessä erotetaan kolme jaksoa:
1. Muinaismongolin kausi päättyi noin vuonna 1200. Tältä kaudelta ei ole kirjallisia muistomerkkejä, mutta on päätelty, että oli kaksi päämurretta, joista toisesta tuli kirjamongolin perusta.
2. Keskimongolin kaudelta (1200–1500) on paljon kielimuistomerkkejä. Tšingis-kaanin ja hänen jälkeisenä aikana mongoli oli jopa maailmankielen asemassa. Itämurteella kirjoitettuja dokumentteja on verraten paljon, ja länsimurteella on säilynyt arabialais- ja persialais-mongolilaisia sanastoja, joita muslimioppineet laativat 1200- ja 1300-luvulla. Etelämurteesta ei ole säilynyt kirjallisia jälkiä.
3. Nykymongolin kausi alkoi buddhalaisen renessanssin ja sen mukanaan tuoman runsaan kirjallisuuden myötä. Mongolit kääntyivät buddhalaisiksi noin vuonna 1575, minkä jälkeen ruvettiin kääntämään teoksia sanskritista, kiinasta ja tiibetistä. Nykykielet jakaantuvat itä- ja länsiryhmään.
Kirjamongoli oli itämongolien kirjakieli. Sitä käytettiin vain kirjoittamiseen, ja ero puhekieleen oli valtava jo sen alkukaudella, 1200-luvulla. 1900-luvun alussa kirjakieli oli edelleen sama kuin 1500- ja 1600-luvulla vakiintunut klassinen muoto; sanasto oli tosin olojen muuttuessa tietysti uudistunut. Tätä uiguurilais-mongolilaisella aakkostolla kirjoitettavaa kielimuotoa käyttävät yhä Kiinan puolen mongolit. Mongolian puolella alettiin käyttää vuoden 1950 jälkeen kyrillistä kirjaimistoa. Burjaatin ja kalmukin kieltä on kirjoitettu 1930-luvulta alkaen kyrillisin kirjaimin.
Kielten luokittelu

Mongolilaisten kielten luokittelusta ei ole päästy yhteisymmärrykseen. Tässä on kolme erilaista, osin ristiriitaista, luokittelua eri lähteistä:[lähde? ]
Joskus myös khitanin kielen lasketaan kuuluvan mongolialaisiin kieliin.
(A)

Itäinen ryhmä
daguuri / daur (poikkeaa paljon muista; Sisä-Mongolia, Kiina)
monguori (Kiinan Kansu)
tu
paongan / bao'an / bonan
santa / tung-hsiang
keltainen uiguuri (Kiinan Kansu)
mongoli (7 murretta)
halha (Mongolian yleis- ja kirjakieli)
ordos / urdus (Sisä-mongolian kieli)
tšahaari
urat
hartšin (10 murretta)
Läntinen ryhmä
oiraatti (Mongolia, Sinkiang; murteita mm. torguutti, dörböötti)
kalmukki (oiraatille läheinen)
Muut
mogoli (Afganistanin iranilaistunut reliktikieli)
(B)

Itäinen ryhmä
daguuri
mongur (bonan, donxiang, (itäinen) jugur)
oiraatti-halha
halha-burjaatti (burjaatti, mongoli)
oiraatti-kalmykki-darhat (darhat, kalmykki-oiraatti)
Läntinen ryhmä
mogoli
(C)

Itämongolilainen haara
mongoli
Länsimongolilainen haara
oiraatti
kalmukki
burjaati
mogoli
daguuri
monguori
santa
paomgan
Tutkimus

Mongolikielten tutkimuksen eräs edelläkävijä oli suomalainen Gustaf Ramstedt. Mongolikielten ohella hän tutki myös korean ja japanin kieliä ja toimi muun muassa Suomen suurlähettiläänä Japanissa.
Nokia Lumia 830

| Nokia Lumia 830 |
| --- | --- |

Valmistaja:  Microsoft Mobile
Julkaistu:  syyskuu 2014
Mitat:  139.4 × 70.7 × 8.5 mm
Paino:  150 g
Näyttö:  IPS LCD
Näytön kuvatarkkuus:  720 × 1 280 px
Suoritin:  Qualcomm Snapdragon 400
Infobox OKNimi-testi OK: 
Nokia Lumia 830 on Microsoftin syyskuussa 2014 julkistama älypuhelin. Puhelimessa on 10 megapikselin kamera, viiden tuuman näyttö 1 280 × 720 -resoluutiolla, irrotettava 2200 mAh -akku, jota voi ladata langattomasti erikseen ostettavan latausalustan kanssa. Puhelin painaa 150 grammaa ja se on 8,5 millimetriä paksu.
Näyttö:
IPS LCD
Corning Gorilla Glass 3
Nokia Moonraker

| Nokia Moonraker |
| --- | --- |
Valmistaja:  Nokia
Julkaistu:  ei julkaistu
Suoritin:  Cortex-M4 (180 MHz) 
Infobox OKNimi-testi OK: 
Nokia Moonraker oli Nokian kehittämä älykello, jota ei koskaan julkaistu. Lumia-puhelimia mukaileva Nokia Moonraker oli valmis julkaistavaksi vuonna 2014, ja sitä esiteltiinkin vuoden 2014 MWC-messuilla. Se oli tarkoitus julkaista keväällä 2014 yhdessä Nokia Lumia 930:n kanssa. Microsoftin ostettua Nokian puhelinliiketoiminnan Moonrakeria ei julkaistu, vaan Microsoft keskittyi omaan Microsoft Band -aktiivisuusrannekkeeseensa.
Ominaisuudet

Nokia Moonrakerin käyttö perustuu pyyhkäisyihin. Neliskulmaisen kosketusnäytön yläpuolelta pyyhkäisemällä saa näkyviin sovellukset ja alapuolelta pyyhkäisemällä ilmoitukset. Painamalla näyttöä pitkään saa näkyviin valmistilan viimeisimmät ilmoitukset. Näytön alapuolella on fyysinen näppäin, jota painamalla voi siirtyä kotinäkymän ja valmiustilanäkymän välillä. Moonrakerin näytöllä näkyy jatkuvasti kellonaika.
Nokia Moonrakeriin on saatavilla kustomoitavia kellotauluja ja irrotettavia erivärisiä hihnoja. Sillä voi käyttää muun muassa sähköpostia, Facebookia ja MixRadiota. Moonrakerissa on myös kameran kaukolaukaisu ja askelmittari. Moonrakerin sensoreiden ansiosta sillä voi lukea esimerkiksi tekstiviestejä kättä nostamalla ja sammuttaa näytön kättä laskemalla.
Mustaluulevä

| Mustaluulevä |
| --- | --- |

Tieteellinen luokittelu
Kunta::  Kasvit Plantae
Kaari::  Punalevät Rhodophyta
Luokka::  Florideophyceae
Lahko::  Ceramiales
Heimo::  Rhodomelaceae
Suku::  Luulevät Polysiphonia
Laji::  fucoides
Kaksiosainen nimi
 Polysiphonia fucoides  (Hudson) Greville 
Infobox OKVirheellinen NIMI-arvo: 
Mustaluulevä (Polysiphonia fucoides) on punaleviin kuuluva laji. Sen korkeus on viidestä viiteentoista senttimetriä, se on väriltään punainen tai punaruskea ja sen kasvusto on muodoltaan huiskumainen ja näyttää sulkamaiselta. Se haarautuu kiinniittymislevystään useaan haaraan, jotka sijaitsevat vuorottain samassa tasossa. Nuorilla yksilöillä sekovarsissa on joskus värittömiä karvoja. Mustaluulevä sisältää bromiyhdisteitä, joiden vuoksi irrallisissa mustaluulevän haaroissa on erikoinen haju. Samat yhdisteet saattavat suojata mustaluulevää leviä syöviltä eläimiltä.
No Way Back

| ”No Way Back” Foo Fighters |
| --- | --- | --- |

Singlen tiedot
 Albumilta: In Your Honor
 Julkaistu: maaliskuussa 2006
 Tuottaja(t):  ?
 Tyylilaji: Alternative rock, post-grunge
 Kesto: 03.16
 Levy-yhtiö: RCA Records
Foo Fightersin muut singlet
| ”Resolve” 2005 | ”No Way Back / Cold Day In The Sun” 2006 | ”Miracle” 2006 |
No Way Back on yhdysvaltalaisen rockyhtye Foo Fightersin vuonna 2006 julkaistu single. Kappale julkaistiin vuonna 2005 albumilla In Your Honor. Kappaleesta tehtiin myös musiikkivideo. Kappale julkaistiin Foo Fightersin toisen kappaleen Cold Day In The Sunin kanssa.
Kappaleet

CD1
"No Way Back
"Cold Day In The Sun
"Best of You (live)
Listasijoitukset

| Vuosi | Lista | Sijoitus |
| --- | --- | --- |
| 2006 | US Modern Rock Tracks | No. 2 |
| 2006 | US Mainstream Rock Tracks | No. 6 |
| 2006 | Official UK singles Chart | No. 64 |
Nasir Muhammad al-Ahmad al-Sabah

| Nasir Muhammad al-Ahmad al-Sabah> الشيخ ناصر محمد الأحمد الصباح |
| --- | --- |

Kuwaitin pääministeri
 7. helmikuuta 2006 –  
Henkilötiedot
Syntynyt: 11. helmikuuta 1940 (ikä 84)
Tiedot
Uskonto:  sunnalaisuus
Nasir Muhammad al-Ahmad al-Sabah (arab. الشيخ  ناصر محمد  الأحمد الصباح‎, s. 11. helmikuuta 1940) on kuwaitilainen poliitikko, joka on toiminut Kuwaitin pääministerinä vuodesta 2006. Sheikki Sabah al-Ahmad al-Jabir al-Sabah nimitti hänet pääministeriksi 7. helmikuuta 2006. Muhammad al-Ahmad al-Sabah jätti hallituksen eronpyynnön 28. marraskuuta 2011.
Käännös suomeksi
Minna (Nigeria)

| Minna |
| --- | --- |
 Minna
 Koordinaatit: 9°36′50″N, 6°33′25″E 
Valtio:  Nigeria
Osavaltio:  Niger
Väkiluku (2015):  335 000
Infobox OKVirheellinen NIMI-arvo: 
Minna on kaupunki Keski-Nigeriassa. Se on Nigerin osavaltion pääkaupunki, jossa vuonna 2015 arvioitiin olevan 335 000 asukasta.
Maantiede

Tiet yhdistävät Minnan naapurikaupunkeihin. Nigerian pääkaupunki Abuja on vain 150 kilometrin päässä. Rautatie yhdistää Minnan pohjoisessa olevaan Kanoon ja etelässä oleviin Ibadaniin ja Lagosiin. Minnan kaupungissa on myös lentokenttä.
Talous

Puuvilla, durra ja inkivääri ovat kaupungin pääasialliset maataloustuotteet. Taloudellisesti tärkeitä ovat myös karjakauppa, oluenpano, voipuun pähkinöiden (Butyrospermum parkii) käsittely ja kultakaivostoiminta. Perinteisiä teollisuus- ja käsityöaloja Minnassa ovat nahkatyöt, metallityöt ja kankaiden kutominen.
Historia

Arkeologiset todisteet antavat viitteitä asutuksesta noin 47 000–37 000 vuotta sitten. Muslimikulttuuri tuli Minnaan Saharan muinaisten kauppareittien mukana ja kaupungissa onkin monta moskeijaa ja muslimijärjestöä. Minna on entisen presidentin, kenraali Ibrahim B. Babangidan ja entisen valtionpäämiehen, kenraali Abdulsalami Abubakarin kotikaupunki.
Minkowskin epäyhtälö

Analyysissä Minkowskin epäyhtälön mukaan Lp-avaruudet ovat normiavaruuksia. Olkoon S mitallinen avaruus, 1 ≤ p ≤ ∞ ja f, g Lp(S):n funktioita. Tällöin f + g kuuluu Lp(S):ään ja
missä yhtäsuuruus pätee jos ja vain jos f ja g ovat lineaarisesti riippumattomia.
Minkowskin epäyhtälö on siis Lp(S)-avaruuden kolmioepäyhtälö. Se voidaan todistaa Hölderin epäyhtälön avulla.
Kuten Hölderin epäyhtälö, Minkowskin epäyhtälölle saadaan diskreetin mitan suhteen muotoon:
kaikille reaali- tai kompleksiluvuille x1, ..., xn, y1, ..., yn, missä n on S:n dimensio.
Tilastotieteessä Minkowskin epäyhtälö kuuluu seuraavasti: Olkoot X ja Y kaksi satunnaismuuttujaa. Tällöin kaikilla  1\leq p<\infty  on voimassa
Nasir ud din Mahmud

| Nasir ud din Mahmud> Delhin sulttaani |
| --- | --- |
Valtakausi:  1246–1266
Edeltäjä:  Ala ud din Masud
Seuraaja:  Ghiyas ud din Balban

Syntynyt:  1228 Delhi
Kuollut:  18. helmikuuta 1266 Delhi
Puoliso:  Malikah-i-Jahan Khani
Suku:  Orjadynastia
Isä:  Nāṣir ad-Dīn Maḥmūd
Äiti:  Malikah-i-Jahan Jalal-ud-Dunya-wa-uddin
Uskonto:  sunnalaisuus
Nasir ud din Mahmud oli Delhin sulttaanikuntaa hallinneen orjadynastian sulttaani vuosina 1246–1266. Hänestä tuli Delhin sulttaani vuonna 1246, sen jälkeen kun salaliiton seurauksena edellinen sulttaani Masud syöstiin vallasta. Nasir toimi Delhin sulttaanina 20 vuoden ajan, mutta todellista valtaa piti hänen visiirinsä Balban. Nasirilla ei ollut poikaa ja hänen kuoltuaan Balbanista tuli Delhin sulttaani.
Minn hinsti dans

|  Minn hinsti dans> Kappaleen tiedot |
| --- | --- |
Esittäjä(t):  Paul Oscar
Säveltäjä(t):  Páll Óskar Hjálmtýsson Trausti Haraldsson
Sanoittaja(t):  Páll Óskar Hjálmtýsson
Euroviisutiedot
Vuosi:  1997
Maa:  Islanti
Kieli:  islanti
Sijoitus:  20.
Pisteet:  18
Sanat:  sanoitus
Minn hinsti dans on Paul Oscarin esittämä kappale, jolla hän edusti Islantia vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa kahdenneksikymmenenneksi 20 pisteellä.
Mestarien liigan kausi 2009–2010

| Mestarien liiga 2008–2009 |
| --- | --- |

Joukkueiden määrä:  32 (76 karsijasta)
Ajankohta:  15. syyskuuta 2009 – 22. toukokuuta 2010
Mestari:   Internazionale
Toinen sija:   Bayern München
Ottelut:  125
Maalit:  320 (2,56 per ottelu)
Paras maalintekijä:   Lionel Messi (8 maalia)
Yleisökeskiarvo:  42 192 (yht.5 274 047)
  ← 2008–2009 :  2010–2011 → 
Mestarien liigan kausi 2009–2010 oli Mestarien liigan 18. kausi ja Euroopassa pelattavan jalkapallocupin 55. kausi. Loppuottelu pelattiin Madridissa Estadio Santiago Bernabéulla 22. toukokuuta 2010. Ensi kertaa turnauksen historiassa loppuottelu pelattiin lauantaina eikä keskiviikkona, kuten aikaisempina vuosina. Mestaruuden voitti italialainen Internazionale Milano joka löi finaalissa saksalaisen Bayern Münchenin 2-0.
Karsintakierrokset

Kaudeksi 2009–2010 Mestarien liigan karsinta uusiutui hieman. Aikaisemmista vuosista poiketen karsintakierroksia pelattiin yksi enemmän, eli neljä.
Karsintakierrokset > Ensimmäinen karsintakierros

Ensimmäiset osaottelut pelattiin 30. kesäkuuta ja 1. heinäkuuta 2009. Toiset osaottelut pelattiin 7. ja 8. heinäkuuta 2009.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| SP Tre Fiori  | 2–2 (4–5rp.) |  UE Sant Julià | 1–1 | 1–1  |
| Hibernians FC  | 0–6 |  FK Mogren | 0–2 | 0–4 |
Kaikissa ottelupareissa ensimmäisen osaottelun kotijoukkue on ilmoitettu ensin.
Karsintakierrokset > Toinen karsintakierros

Ensimmäiset osaottelut pelattiin 14. ja 15. heinäkuuta 2009. Toiset osaottelut pelattiin 21. ja 22. heinäkuuta 2009.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| SK Tirana  | 1–5 |  Stabæk IF | 1–1 | 0–4  |
| FC WIT Georgia  | 1–3 |  NK Maribor | 0–0 | 1–3  |
| EB/Streymur  | 0–5 |  APOEL FC | 0–2 | 0–3  |
| FC Kööpenhamina  | 12–0 |  FK Mogren | 6–0 | 6–0  |
| Debreceni VSC  | 3–3(vm.) |  Kalmar FF | 2–0 | 1–3  |
| FK Makedonija G’orče Petrov  | 0–4 |  FK BATE | 0–2 | 0–2  |
| FH Hafnarfjörður  | 0–6 |  FK Aktobe | 0–4 | 0–2  |
| FC Pyunik Jerevan  | 0–3 |  NK Dinamo Zagreb | 0–0 | 0–3  |
| FK Ventspils  | 6–1 |  F91 Dudelange | 3–0 | 3–1  |
| FK Ekranas  | 4–6 |  FK Baku | 2–2 | 2–4  |
| FC Red Bull Salzburg  | 2–1 |  Bohemian FC | 1–1 | 1–0  |
| HŠK Zrinjski Mostar  | 1–4 |  ŠK Slovan Bratislava | 1–0 | 0–4  |
| FC Inter Turku  | 0–2 |  FC Sheriff Tiraspol | 0–1 | 0–1  |
| Rhyl FC  | 0–12 |  FK Partizan | 0–4 | 0–8  |
| Wisła Kraków  | 1–2 |  FC Levadia Tallinn | 1–1 | 0–1  |
| PFK Levski Sofia  | 9–0 |  UE Sant Julià | 4–0 | 5–0  |
| Maccabi Haifa FC  | 14–0 |  Glentoran FC | 6–0 | 8–0 |
Kaikissa ottelupareissa ensimmäisen osaottelun kotijoukkue on ilmoitettu ensin.